b"\n_START_ARTICLE_\nKarol Scheiblers pal\xc3\xa6\n_START_PARAGRAPH_\nKarol Scheiblers pal\xc3\xa6 (polsk Pa\xc5\x82ac Karola Scheiblera) ligger ved Sejrspladsen (det tidligere Vandtorvet) i \xc5\x81\xc3\xb3d\xc5\xba. Det er en af tre pal\xc3\xa6residenser i det urbanistiske kompleks Ksi\xc4\x99\xc5\xbcy M\xc5\x82yn._NEWLINE_Pal\xc3\xa6et blev oprindeligt rejst som en beskeden, enetages bygning i 1856, og var fra den tid af fabrikantens faste bosted. I 1860'erne blev en ny etage p\xc3\xa5bygget efter tegninger af Karol Jan Mertsching, og bygningen fik da en mere representativ karakter. Paladset var den f\xc3\xb8rste fabrikantresidens af denne type i \xc5\x81\xc3\xb3d\xc5\xba._NEWLINE_Efter Scheiblers d\xc3\xb8d blev det i \xc3\xa5rene 1884-1887 ombygget i neoren\xc3\xa6ssancestil efter tegninger af Edward Lilpop fra Warszawa. Det gav pal\xc3\xa6et dets nuv\xc3\xa6rende udseende. Bygningen fik blandt andet et asymmetrisk placeret t\xc3\xa5rn, som viser indflydelse fra toskansk arkitektur. Ved elevationen mod haven, blev der bygget en risalitt med terrasse._NEWLINE_Det stilrige pal\xc3\xa6indretning st\xc3\xa5r i kontrast til den noget beskedne pal\xc3\xa6bygning, sk\xc3\xb8nt det ikke er liges\xc3\xa5 overd\xc3\xa5dig udsmykket som i Izrael Pozna\xc5\x84skis palads. Scheiblers pal\xc3\xa6 skulle f\xc3\xb8rst og fremmest tjene som bosted, og representative sale findes derfor kun i stueetagen. De er prydet med rigt udsmykkede kaminer og pejse, mens v\xc3\xa6ggene er d\xc3\xa6kket med v\xc3\xa6vet stof, paneler og keramiske plader. I en af salene findes ogs\xc3\xa5 en smuk mosaik fra Antonio Salviattis v\xc3\xa6rksted i Venedig]. Tagene er dekoreret med allegoriske malerier. Det meget rige inventar kommer fra Berlin, Paris og Dresden._NEWLINE_Pal\xc3\xa6et huser i dag Kinematografimuseet (Muzeum Kinematografii) som viser \xc5\x81\xc3\xb3d\xc5\xba\xe2\x80\x99 rige filmhistorie."